Πάπας Λέων Β΄

Ο Πάπας Λέων Β΄ (περί το 611 - 28 Ιουνίου 683) ήταν Πάπας ή επίσκοπος της Ρώμης (17 Αυγούστου 682 - 28 Ιουνίου 683) την εποχή του Βυζαντινού Παπισμού. Οι σύγχρονοι συγγραφείς τον περιγράφουν ως μορφωμένο και δίκαιο, η Ρωμαϊκή Μαρτυρολογία τον τιμά ως Άγιο στις 28 Ιουνίου.Mann, Horace Kinder (1910). "Pope St. Leo II". In Herbermann, Charles (ed.). Catholic Encyclopedia. Τομ. 9. New York: Robert Appleton Company

Βιογραφία

Ο Λέων γεννήθηκε στην Σικελία και ήταν γιος ενός άνδρα με το όνομα Παύλος.Chisholm, Hugh, ed. (1911). "Leo II" . Encyclopædia Britannica. Τομ. 16 (11th ed.). Cambridge University Press. σ. 432 Την εποχή της επίθεσης των Μουσουλμάνων του Χαλιφάτου της Σικελίας, στα μέσα του 7ου αιώνα ήταν ιερεύς στην Ρώμη.Jeffrey Richards (1 May 2014). The Popes and the Papacy in the Early Middle Ages: 476–752. Routledge. σ. 270 Ο Λέων ήταν γνωστός για την ρητορική του ικανότητα, το ενδιαφέρον του για την μουσική και την φιλανθρωπία προς τους φτωχούς.https://catholicsaints.info/book-of-saints-leo-ii/ Ο Πάπας Αγάθων πέθανε (10 Ιανουαρίου 681) τον διαδέχθηκε ο Λέων αλλά η επίσημη στέψη του καθυστέρησε περισσότερο από έναν χρόνο (17 Αυγούστου 682). Ο λόγος της καθυστέρησης ήταν οι διαπραγματεύσεις με τον αυτοκράτορα Κωνσταντίνο Δ΄ σχετικά με τον αυτοκρατορικό έλεγχο των παπικών εδαφών. Ο Κωνσταντίνος Δ΄ είχε υποσχεθεί στον Αγάθωνα ότι θα ελαττώσει τον υψηλό φόρο που πλήρωναν οι πάπες στην Κωνσταντινούπολη κατά την εκλογή τους, η τακτική αυτή υπήρχε περίπου έναν αιώνα.

Δεν μπόρεσε να πετύχει πολλά το σύντομο διάστημα της Παποσύνης του, οι αποφάσεις της ΣΤ΄ Οικουμενικής Συνόδου επιβεβαιώθηκαν και καταδικάστηκε οριστικά ο Μονοθελητισμός. Ο Λέων Β΄ ειδοποίησε τον αυτοκράτορα ότι είχαν επικυρωθεί όλα τα διατάγματα, τα έκανε κατόπιν γνωστά σε όλους τους δυτικούς βασιλείς και ευγενείς, τους κάλεσε να τα υπογράψουν. Ο Πάπας Ονώριος Α΄ αφορίστηκε, ήταν ο μόνος Πάπας που είχε αποδεχτεί τον Μονοθελητισμό, είχε πείσει ακόμα και τον αυτοκράτορα Ηράκλειο να κάνει το ίδιο με αποτέλεσμα να ακολουθήσει μακρόχρονη σκληρή σύγκρουση ανάμεσα στις δύο εκκλησίες.https://catholicsaints.info/butlers-lives-of-the-saints-saint-leo-ii-pope-and-confessor/ Με εντολή του Λέων Β΄ συγκλήθηκε αργότερα η Σύνοδος του Τολέδο (684) η οποία επικύρωσε τις αποφάσεις της ΣΤ΄ Οικουμενικής Συνόδου που έγινε στην Κωνσταντινούπολη. Ο Λέων Β΄ έβαλε τέλος στις προσπάθειες των αρχιεπισκόπων της Ραβέννας να ανεξαρτητοποιηθούν από την εκκλησία της Ρώμης, ελάττωσε ωστόσο τον φόρο που πλήρωναν όταν αποδέχονταν το Πάλλιον. Ο Λέων Β΄ μετέφερε επίσης στις Κατακόμβες της Ρώμης τα οστά πολλών μαρτύρων από τις επιθέσεις των Λομβαρδών στην βόρεια Ιταλία. Οι μάρτυρες τιμήθηκαν με την ανέγερση δύο ναών του Αγίου Παύλου και του Αγίου Σεβαστιανού και Γεωργίου σε ρυθμό Βασιλικής, σήμερα σώζεται μόνο ο δεύτερος.https://web.archive.org/web/20060206113041/http://www.cfpeople.org/Books/Pope/POPEp80.htm Ο Λέων Β΄ πέθανε (28 Ιουνίου 683) και τον διαδέχθηκε ο Πάπας Βενέδικτος Β΄.

Παραπομπές

Πηγές

Jeffrey Richards (1 May 2014). The Popes and the Papacy in the Early Middle Ages: 476–752. Routledge.



Κατηγορία:Πάπες
Κατηγορία:Ιταλοί Πάπες
Κατηγορία:Πάπες 7ου αιώνα
Λέων Β΄
Κατηγορία:Βυζαντινοί του 7ου αιώνα